



Consiliul Județean Cluj anunță că preia Spitalul Polaris și finanțează operațiunile necesare tratării pacienților infectați cu COVID-19.

La acest spital vor putea fi primiți 180 de pacienți care vor beneficia de condiții optime pentru tratarea COVID-19.

Președintele Consiliului Județean Cluj, Alin Tișe, a declarat că ”preluarea spitalului este o premieră la nivel național, acesta beneficiind de condiții superioare de izolare și tratament”.

Spitalul este situat în Suceagu, comuna Baciu, în imediata apropiere a municipiului Cluj-Napoca.



